Лешек Хородецки е роден на 23 май 1863 г. (по стар стил) в село Шолудки, Подолска губерния на Руската империя (днес Немиривски район, Виницка област, Украйна), в шляхтишкото семейство на Леополдѝна (с моминско име Глюжѝнска) и Владислав Хородецки. Заради участието си в полското Януарско въстание (1863 – 1864), баща му е заточен в Сибир. Предците му са едри земевладелци ("дидич") в областта Подолие.